60 ವರ್ಷದ ವೃದ್ಧ ಸೇರಿ ಆಸ್ಪತ್ರೆಯಲ್ಲಿ ಸೋಂಕಿತರು ಭರ್ಜರಿ ಡ್ಯಾನ್ಸ್ – ವಿಡಿಯೋ ವೈರಲ್

ಹಾವೇರಿ: ರಾಜ್ಯದಲ್ಲಿ ದಿನದಿಂದ ದಿನಕ್ಕೆ ಕೊರೊನಾ ಸೋಂಕಿತರ ಸಂಖ್ಯೆ ಹೆಚ್ಚಾಗುತ್ತಿದೆ. ಆದರೆ ಹಾವೇರಿಯ ಜಿಲ್ಲಾಸ್ಪತ್ರೆಯಲ್ಲಿರುವ ಕೋವಿಡ್-19 ವಾರ್ಡಿನಲ್ಲಿ ಸೋಂಕಿತರು ಭರ್ಜರಿ ಸ್ಟೆಪ್ ಹಾಕಿದ್ದಾರೆ.

ಐಎಲ್‍ಐ ವಾರ್ಡ್‍ನಲ್ಲಿ ಇರುವ ನಾಲ್ಕೈದು ಸೋಂಕಿತರು ಭರ್ಜರಿಯಾಗಿ ಡ್ಯಾನ್ಸ್ ಮಾಡಿ ಎಂಜಾಯ್ ಮಾಡಿದ್ದಾರೆ. ಈ ಮೂಲಕ ಕೊರೊನಾ ಬಂದರೆ ಆತ್ಮಸ್ಥೈರ್ಯ ಕಳೆದುಕೊಳ್ಳಬೇಡಿ ಧೈರ್ಯದಿಂದ ಇರಿ ಎಂಬ ಸಂದೇಶವನ್ನು ಸೋಂಕಿತರು ರವಾನಿಸಿದ್ದಾರೆ.

ಚೌಕ ಸಿನಿಮಾದ ಅಲ್ಲಾಡ್ಸ್ ಅಲ್ಲಾಡ್ಸ್ ಎಂಬ ಹಾಡಿಗೆ ಎರಡೂವರೆ ನಿಮಿಷ ಭರ್ಜರಿಯಾಗಿ ಕೊರೊನಾ ಸೋಂಕಿತರು ಡ್ಯಾನ್ಸ್ ಮಾಡಿ ಸಮಯವನ್ನು ಕಳೆದಿದ್ದಾರೆ. 60 ವರ್ಷ ವೃದ್ಧ ಸೇರಿ ನಾಲ್ವರು ರೋಗಿಗಳಿಂದ ಬಿಂದಾಸ್ ಡ್ಯಾನ್ಸ್ ಜಿಲ್ಲೆಯಲ್ಲಿ ಸಖತ್ ವೈರಲ್ ಆಗಿದೆ. ಕೊರೊನಾಗೆ ಹೆದರಬೇಡಿ, ಜಾಗೃತರಾಗಿರಿ ಎಂದು ಸೋಂಕಿತರು ಸ್ಟೆಪ್ ಹಾಕಿದ ವಿಡಿಯೋಗೆ ಸಾರ್ವಜನಿಕರು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.