ಗದಗದಲ್ಲಿ ಸೋಂಕಿನಿಂದ 9 ಜನರು ಗುಣಮುಖ – ಆಸ್ಪತ್ರೆಯಿಂದ ಡಿಸ್ಚಾರ್ಜ್

ಗದಗ: ಕೊರೊನಾ ಸೋಂಕಿತ 9 ಜನರು ಗುಣಮುಖರಾಗಿ ಗದಗ ಜಿಮ್ಸ್ ನ ಕೋವಿಡ್-19 ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಿದ್ದಾರೆ.

ಜಿಲ್ಲಾಡಳಿತ ಹಾಗೂ ವೈದ್ಯಕೀಯ ಸಿಬ್ಬಂದಿಗಳು ಈ 9 ಜನರನ್ನು ಚಪ್ಪಾಳೆ ತಟ್ಟುವ ಮೂಲಕ ಆಸ್ಪತ್ರೆಯಿಂದ ಹೊರ ಕರೆತಂದರು. ಇದರಲ್ಲಿ ಗುಜರಾತನಿಂದ ಬಂದಿದ್ದ 62 ವರ್ಷದ ವೃದ್ಧ ಮೇ 14 ರಂದು ಜಿಮ್ಸ್ ಕೊರೊನಾ ವಿಭಾಗಕ್ಕೆ ದಾಖಲಿಸಿಲಾಗಿತ್ತು. ನಂತರ ಮುಂಬೈನಿಂದ ಬಂದ 32 ವರ್ಷದ ಯುವಕನಿಗೂ ಸೋಂಕು ದೃಢಪಟ್ಟ ಹಿನ್ನೆಲೆಯಲ್ಲಿ, ಮೇ 21 ರಂದು ಜಿಮ್ಸ್ ಗೆ ದಾಖಲಿಸಲಾಗಿತ್ತು.

ಪಿ-913 ಇವರ ದ್ವಿತೀಯ ಸಂಪರ್ಕದಿಂದ ಸೋಂಕು ತಗುಲಿದ್ದ, 50 ವರ್ಷದ ಮಹಿಳೆ ಪಿ-1932, 19 ವರ್ಷದ ಯುವತಿ ಪಿ-1933, 22 ವರ್ಷದ ಯುವತಿ ಪಿ-1934, 18 ವರ್ಷದ ಯುವಕ ಪಿ-1935, 48 ವರ್ಷದ ಯುವಕ ಪಿ-1936, 8 ವರ್ಷದ ಬಾಲಕಿ ಪಿ-1937, 21 ವರ್ಷದ ಯುವಕ ಪಿ-1938, ಇವರೆಲ್ಲಾ ಮೇ 23 ರಂದು ಆಸ್ಪತ್ರೆಗೆ ದಾಖಲಿಸಿಲಾಗಿತ್ತು. ಈ ಎಲ್ಲರೂ ಈಗ ಸೋಂಕಿನಿಂದ ಗುಣಮುಖರಾಗಿದ್ದಾರೆ.

ಇಂದು 9 ಜನರನ್ನು ಡಿಸ್ಚಾರ್ಜ್ ಮಾಡಲಾಗಿದೆ. 14 ದಿನಗಳ ಕಾಲ ಹೋಂ ಕ್ವಾರಂಟೈನ್ ಆಗುವಂತೆ ವೈದ್ಯರು ಸಲಹೆ ನೀಡಿ ಅಂಬುಲೆನ್ಸ್ ಮೂಲಕ ಮನೆಗೆ ಕಳುಹಿಸಿದ್ದಾರೆ. ಜಿಲ್ಲಾಡಳಿತ, ಆರೋಗ್ಯ ಇಲಾಖೆಯಿಂದ ಗುಣಮುಖರಾದವರಿಗೆ ಮಾಸ್ಕ್, ಸ್ಯಾನಿಟೆಜರ್ ಹಾಗೂ ಆಹಾರ ಕಿಟ್ ನೀಡಿ ಗೌರವಿಸಲಾಯಿತು.